"Celjenje celičnih zapisov v objemu Soče«

Na tej poti nas bo spremljala dolgoletna energoterapevtka (s pridobljenim certifikatom neodvisnega inštituta BION), Reiki mojstrica in učiteljica, predavateljica, moderatorka delavnic Postavitve družine, avtorica knjige »Reiki energija ljubezni« oziroma kot sama zase pravi – vseživljenjska  učenka – ***Tatjana Frumen***.

**22.08. – 24.8.2021**

**Prvi dan (četrtek, 19.08.): Hruška planota - Črniče - Most na Soči - Tolminska korita - Bovec**

Ob 9. uri zjutraj se bomo zbrali na **Hruški planoti** v gostišču Stara pošta, nato pa vožnjo nadaljevali ob obronkih Trnovskega gozda do kraja **Črniče**, kjer bomo v *Deželi labirintov* pričeli naše duhovno popotovanje. Po posebnem izkustvu s Tatjano, v energetskem prostoru labirintov, bomo nadaljevali v smeri Nove Gorice in mimo Solkanskega mostu do **Mosta na Soči**, kjer se bomo s *turistično ladjo* zapeljali po turkiznem jezeru in uživali ob naravnih lepotah ter ob kosilu, ki nam ga bo pripravil ladijski kuhar. Po tej mali avanturi se bomo odpravili v **Tolminska Korita**, ki so ena najveličastnejših naravnih znamenitostih na Tolminskem in predstavljajo najlepši vstop v Triglavski narodni park. Med sprehodom bomo občudovali *sotočje Tolminke in Zadlaščice, Medvedovo glavo, Hudičev most, Dantejevo jamo* in številna korita. Po povratku iz korit pa bomo nadaljevali vožnjo čez Kobarid do **Bovca**, kjer se bomo namestili v hotelu Mangart Sledi spoznavni večer in po želji individualna večerja, na katerem izmed letnih vrtov, v Bovcu. Nočitev.

Moj Program:

meditacija čuječnosti, in povezovanje v labirintih

20.00 – 21.30 uro zvečer - povezovanje s skupino in svojim namenom

**Drugi dan (petek, 20.08.): Bovec - Kanin - Log pod Mangartom - Mangart - Bovec**

Po jutranji uvodni delavnici in zajtrku se bomo z najdaljšo gondolo v Sloveniji podali na Kanin, na najvišje smučišče v Sloveniji (2500 m.n.v.). Kar nekaj časa bomo preživeli na tej višini, na sprehodih in na delavnici s Tatjano. Pred povratkom v dolino se bomo ustavili še na *kaninski sončni plaži* na kavici, nato pa nas čaka spust v dolino in krajši počitek v hotelu, vse do odhoda na pozno kosilo, po katerem se bomo odpeljali na **Mangart**. Na poti se bomo ustavili pri *trdnjavi Kluže*, ki se nahaja v najožjem delu doline *reke Koritnice*, kjer bo krajši postanek za sprehod ali le za občudovanje korit Koritnice. Nadaljevali bomo čez slikovito alpsko vasico **Log pod Mangartom** in nato po mestoma ozki in serpentinasti cesti, čez nekaj tunelov na **Mangartsko sedlo** (cca 2050 m.n.v.), kjer bomo avte pustili na parkirišču. Skupaj se bomo odpravili na malo odmaknjen prostor, kjer bo Tatjana izvedla delavnico, dovolj časa pa bo tudi za uživanje ob pogledih na bližnje vršace in prave *cvetlice planike*. Po želji bomo ostali do sončnega zahoda, ko se bomo z meditacijo poslovili od čarov zahajajočega se sonca. V vsakem primeru nas čaka le še povratek v hotel. Nočitev.

Program:

7.00 – meditacija čuječnosti

9.00 – 12.00 delavnica – pogovorili se bomo o namenu – spoznali kdaj delujemo iz sebe- svojega srca in kdaj iz glave in zakaj se odzovemo po programu?

20.00 – 22.00 – delavnica – delitev AHA momentov skozi dan

**Tretji dan (sobota, 21.08.): Bovec - reka Soča - Bovec**

Celostno prebujanje bomo pričeli z jutranjo delavnico in zajtrkom, nato pa se bomo odpravili na *obrežje reke Soče*. Prepustili se bomo energijam neokrnjene narave in meglicam Soče. Tatjana nas bo znova presenetila in nas navdihnila ter dala moč za naš nadaljnji napredek. Po delavnici bomo občudovali *Velika* in *Mala korita Soče*, počitek pa si bomo privoščili na *ekološki kmetiji*, kjer nam bodo postregli z domačim kosilom, po katerem bomo počivali v hladni senci, s pogledom na čudovito okolico. Popoldan bomo preživeli aktivno, saj se bomo odpravili na rafting. Z gumenjaki bomo doživeli eno izmed petih najlepših doživetij v Sloveniji. Za tiste manj pogumne pa bo prosti čas namenjen samostojnemu raziskovanju biserov doline Soče. Prost večer in nočitev.

Program:

7.00 – meditacija čuječnosti

9.00 – 12.00 delavnica – Spoznavanje svojih omejujočih programov skozi vajo soočanja

20.00 – 22.00 – delavnica – Prevzemanje odgovornosti za svoje občutke in programe

**Četrti dan (nedelja, 22.08.): Vsak po svoje**

Dan počitka in relaksacije bo po zajtrku vsak preživel po svoje, da zbistri misli in se poglobi vase. Morda individualen sprehod po okolici, meditacija reprogramiranja ob Soči ali na katerem od bližnjih vršacev, … Po večerji bo Tatjana z nami delila katerega izmed AHA momentov. Nočitev.

Program:

7.00 – meditacija sprejemanje tega kar je v

9.00 – 12.00 delavnica Postavitve družine

20.00 - 21.00 druženje

**Peti dan (ponedeljek, 23.08.): Bovec - kanjon Učje - dolina Lepene - Velika korita Soče - Bovec**

Jutranje prebujanje bomo pričeli z veliki »dozo« odpravljanja strahu, saj se bomo po zajtrku podali v slikovit in neokrnjen **kanjon reke Učje**, kjer se nahaja eden izmed najatraktivnejših in najbolj adrenalinskih parkov na svetu. Premagali bomo strah in blokade ter se spustili po desetih jeklenicah v dolžinah 250-600 m, skupne dolžine 4 kilometre in se okoli 2,5 ure predajali nepozabnim trenutkom (za doplačilo). Za nagrado po osebnem podvigu bomo popoldan preživeli **ob reki Soči** na *pikniku*, kjer bo zaključek našega duhovnega popotovanja s krajšo zaključno delavnico s Tatjano. Prijeten pozen popoldan bo ob podoživljanju preteklih dni in druženju še prekmalu minil. Nočitev.

Program delavnic:

7.00 – meditacija kako skozi strah

9.00 – 12.00 delavnica Postavitve družine – KJE SO ZASTOJI?

20.00 - 21.00 delavnica – prepis izkušnje

**Šesti dan (torek, 24.08.): Bovec - dolina Trente - Vršič - Kranjska Gora - Ljubljana**

Lahkotno jutro bomo pričeli po svoje in po zajtrku zapustili hotel, saj nas čaka pot domov. Pot nas bo vodila do **Trente**, kjer bomo obiskali *Trentarski muzej* in tako spoznali etnološko dediščino in izročila Trente, nato pa bomo nadaljevali do **izvira reke Soče**, kjer se bomo sprehodili do izvira ali pa si le privoščili krajši počitek pred vzponom na Vršič. Na poti čez Vršič do Kranjske Gore bomo v kolikor bo mogoče naredili krajše postanke za oglede naravnih znamenitosti, kot so spomenik *Juliusu Kugyu*, *sedlo Vršiča, Jezero Jasna*.Zaključek naše skupne poti bo v okviru kosila v **Kranjski Gori,** kjer bomo z zaključnimi mislimi ovrednotili naše celostno popotovanje. Še zadnji objemi in slovo ter obljuba, da se kmalu snidemo.

Program:

10.00 – 12.00 delitev AHA momentov, spoznanj in SLOVO

**Cena: 808 EUR – 275 EUR turistični**

**Cena vključuje:**

* 5 x nočitev z zajtrkom v dvoposteljnih standard sobah,
* 1 x kosilo na ladjici, 1 x kosilo na ekološki kmetiji, 2 x v gostišču,
* 1 x večerja v hotelu, 1 x piknik
* obisk labirintov,
* vstopnino v Tolminska korita in Trentarski muzej,
* vožnjo z ladjico,
* vožnjo z gondolo na Kanin,
* delavnice s Tatjano,
* osnovno nezgodno zavarovanje,
* vodjo poti in organizacijo.

**Doplačila po želji:**

* enoposteljna soba na osebo na dan: 20 EUR,
* superior soba na osebo na dan: 10 EUR,
* turistična taksa na osebo na dan: 2 EUR,
* cestnina na Mangart: cca 5 EUR,
* rafting: 50 EUR,
* Zip Line: 59 EUR,
* zavarovanje odpovedi potovanja (bolezen): 4,10 % od vrednosti aranžmaja.

**Rok in način prijave**

 informativne prijave brez vplačila akontacije do 26.04. V primeru, da bodo razmere dovoljevale izvedbo počitnic in delavnic vam bomo 30 dni pred odhodom poslali pogodbo in račun ter vas prosili za vplačilo akontacije, za dokončno plačilo pa do 17.06. V primeru, da bi morali zaradi ukrepov počitnice odpovedati, vam bomo denar vrnili v roku 14 dni po odpovedi.

Prijave sprejema pooblaščena turistična agencija – organizator na email: erika@celostna-potovanja.si do 15.05.2021. Po prijavi bo potrebno vplačilo 30% akontacije do 20.05.2021, preostanek pa do 20.06.2021. V primeru, da bi morali zaradi ukrepov počitnice odpovedati, vam bomo denar vrnili v roku 14 dni po odpovedi.

**Unovčitev turističnih bonov**

Ob informativni prijavi navedite unovčitev bonov. V kolikor boste ob prijavi navedli višino koriščenja turističnih bonov, vam bomo za ta znesek poslali znižan znesek računa. V kolikor vaši boni ob unovčitvi, ki jo boste sami opravili ob prihodu v hotel ne bodo veljavni, boste morali razliko poravnati v hotelu.

**Minimalno število udeležencev**

Minimalno število udeležencev za izvedbo programa kot je naveden je 12 oseb.

**Prevoz na destinacijo**

V primeru, da imate težave s prevozom in nazaj domov nas kontaktirajte in bomo skušali skupaj najti rešitev za vas.

**Prevozi na destinaciji v okviru fakultativnih izletov**

Se organizirajo z lastnimi prevoznimi sredstvi, s katerimi boste prispeli v Bovec in na lastne stroške.

**Ukrepi za preprečevanje širjenja okužb**

V času naših počitnic in izvajanja delavnic bomo upoštevali takratne trenutno veljavne ukrepe za preprečevanje širjenja okužb in se potrudili, da bodo ukrepi v skladu s priporočili in vašim dobrim počutjem. Potrudili se bomo, da se boste počutili sproščeno in brez omejitev.

**Udeležba na delavnicah**

Udeležba na delavnicah ni obvezna, je prostovoljna. Prosimo vas, da upoštevate navodila izvajalke delavnic in spoštujete ostale udeležence, skupaj z njihovimi težavami in posebnostmi.

**Kje bomo nameščeni?**

Sodobno opremljen **Hotel Mangart 3\*** se nahaja na vstopu v Bovec in je od središča kraja oddaljen 500 metrov. Odlikuje ga čudovit pogled na Bovško kotlino in prelepe Julijske Alpe.

**KAJ BOŠ PRIDOBIL-A?**

Vsi imamo v celičnih zapisih tudi programe, ki so nam včasih služili, sedaj pa so postali omejujoči. Ti programi so te pripeljali do sem kjer si, a če želiš naprej, je potrebno zamenjati način razmišljanja in delovanja.

Da pa veš kaj sploh spremeniti, je potrebno najprej ugotoviti kaj je tisto kar te omejuje.

Se strinjaš?

Na delavnici boš spoznal-a sebe, svojo dušo, kaj so programi v tvojem celičnem zapisu, ki te določajo, kateri te podpirajo in kateri te omejujejo.

Soočili-a se bova z ozadjem omejujočih vzorcev in se jih osvobodili-a. Nekaj s pomočjo inteligence tvojega telesa, nekaj z delavnico postavitve družine.

Odkrito se bova soočili-a s sramom, strahom in ponosom, ki največkrat ovirajo tvoj napredek.

Skupaj bova ustvarili nov zapis na celični ravni, ki te bo popeljal v novo realnost.

Učili-a se bova ljubezni do sebe, ki te bo podpirala tudi po delavnici

 **AŽ - SVETOVNA POTOVANJA,**

mednarodno podjetje za organizacijo, predstavitev in prodajo potovanj, d.o.o.,

Trg osvoboditve 2, 2230 Lenart v Slov. goricah

Tel: 00386 (0)59 072 001, gsm: 041 726 449, turizem@az-sp.si,

[www.celostna-potovanja.si](http://www.celostna-potovanja.si/), www.az-sp.si